Lækket billede af OnePlus 7T Pro afslører ny kamerasensor

OnePlus har valgt at holde ikke bare et, men hele to events i forbindelse med lanceringen af OnePlus 7T. Det første løber af stabelen allerede torsdag den 26. september i Indien, mens den europæiske lancering vil foregå den 10. oktober i London. OnePlus har allerede afsløret, at der kommer en OnePlus 7T-model, men nu er der også lækket et pressebillede af en OnePlus 7T Pro, som i øvrigt kun forventes på markedet i Europa.

Billedet, der er fremskaffet af @OnLeaks og iGeeksBlog, indikerer at der er tilføjet en ny kamerasensor ved siden af det tredobbelte kamera. Det er sandsynligvis en såkaldt Time of Flight-sensor, som mange af de store flagskibe er udstyret med. Altså en sensor, der måler afstand til motivet.

Bortset fra det, ligner OnePlus 7T Pro sin fremragende forgænger, OnePlus 7 Pro, fra foråret. Den har samme popop-kamera og de samme smalle rammer om skærmen.

OnePlus 7T Pro.

Så sent som i går, onsdag, afslørede OnePlus selv designet på den ”almindelige” OnePlus 7T med sit runde kamerahus. Begge telefoner bliver sandsynligvis lanceret ved eventet den 10. oktober.

OnePlus 7T

OnePlus 7T

Ved eventet på torsdag i Indien vil OnePlus med stor sandsynlighed også præsentere sin første fladskærm, OnePlus TV, som i første omgang kun sende ud på det indiske marked.

Her er de komplette specifikationer på OnePlus 7T Pro:

Skærm: 6,65-tommer (3100×1440/516 PPI) Fluid AMOLED/In-display Fingerprint Sensor (Optical)/90Hz og HDR10+

CPU: Snapdragon 855+ (7nm)

GPU: Adreno 640

RAM: 8GB

ROM: 256GB

Kamera: 48MP (f/1.6) med OIS + EIS/Telephoto 8MP (f/2.4) med 3x Zoom/Ultra-Wide 16MP (f/2.2) med 120° field of view

Frontkamera: 16MP (f/2.0) med EIS

Batteri: 4.085mAh/WARP Charge 30T Fast Charging

OS: OxygenOS baseret på Android 10

Øvrigt: Ny Macro-mode, Nightscape mode, Super Slow-Motion med 960FPS 720p

Lækket billede af OnePlus 7T Pro afslører ny kamerasensor